Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Peaminister Netanyahu hoiatab:
Iisrael hävitab kõik, kes püüavad Iisraeli hävitada,
rõhutades, et nõrgad riigid Lähis-Idas vastu ei pea.
Iisraeli parlament andis esialgse heakskiidu muudetud seaduseelnõule,
mis legaliseerib Läänekaldal Iisraeli asundused.
Viimased on Ülemkohtu väitel ehitatud palestiinlaste eramaale.
Iraani president Rouhani ei lase USA ametisse astuval presidendil
ära lõhkuda tuumalepet Teherani ja suurriikide vahel,
hoiatades määratlemata tagajärgede eest, kui USA lepingust taganeb.
Peaminister Netanyahu rõhutas
Iisraeli esimese peaministri David Ben-Gurioni mälestustseremoonial,
et rahu on võimalik vaid tugevate riikidega ja hoiatas,
et nõrgad riigid Iisraeli regioonis vastu ei pea.
Netanyahu sõnul tulvab Iisraeli
ka teiste maailma riikide soove suhete tugevdamiseks, sh Lähis-Idast,
mis Netanyahu sõnul on parim võimalus
rahulepingu realiseerimiseks palestiinlastega.
Iisraeli tulvab, mul pole selle kohta teist sõna,
Iisrael on üle ujutatud palvetest suhteid tugevdada kahel põhjusel,
terrori või anti-terrori ja tehnoloogia tõttu.
Lähenevad suured Aasia riigid - Hiina, India, Jaapan, Vietnam.
Nad kõik. Samuti Venemaa.
Aafrika riigid, Ladina-Ameerika. Regionaalsed riigid.
Arendame uusi suhteid, mis loovad minu meelest parima võimaluse
meie suhete parandamiseks palestiinlastega.
Netanyahu hoiatas ka riike, kes Iisraeli maalt kaotada püüavad,
rõhutades, et Iisraeli sõjaline jõud suudab hävitada kõik,
kes juudiriigile kurja tahavad.
Meie sõjaline jõud peab olema piisavalt tugev,
et tagasi lüüa iga vaenlane või vaenlased, kes ühinevad.
See peab suutma lükata lahingu vaenlase territooriumile
nagu toimus Kadeshis ja teistes sõdades
ning see peab suutma ähvardada hävinguga neid,
kes meid hävitada ähvardavad.
IDF sai üheks maailma juhtivaks ja võimsamaks armeeks maailmas.
Meie luureagentuurid on maailma parimate seas.
Ja meie eksistentsi ähvardajad
seavad end tõsisesse ohtu.
Netanyahu hoiatus oli mõeldud Iraanile,
kes on regulaarselt Iisraeli hävitamisele kutsunud
ning toetab aktiivselt juudiriigiga võitlevaid ühendusi.
Iisraeli parlament andis esialgse heakskiidu muudetud seaduseelnõule,
mis tahab legaliseerida Läänekaldal Iisraeli asundused,
mis asuvad Ülemkohtu väitel palestiinlaste eramaal.
Muudetud eelnõu jättis välja Läänekalda väliposti Amona,
mille lammutustähtaeg on Ülemkohtu otsuse järgi 25. detsember.
See pahandas Amona elanikke, kelle väitel asuvad asundused
ajaloolisel juutide kodumaal ega pole okupeeritud territoorium
nagu väidab rahvusvaheline üldsus ja kohtusüsteem.
Kui saabub 25. detsember ja peame evakueeruma, me ei lahku.
Toome siia üle 20 000 inimese, kes istuvad meiega siin künkal
ja politsei peab meid jõuga minema vedama.
Omal jalal me siit välja ei lähe. See on meie kodumaa. Kuulume siia.
Novembris parlamendis heaks kiidetud esialgne seadus
sisaldas klauslit, mis trotsis Ülemkohtu otsust,
mille järgi kümned illegaalse väliposti pered peavad evakueeruma
palestiinlaste eramaale ehitatud kodudest.
Paremäärmuslased Netanyahu koalitsioonis,
kes on Palestiina riigi loomise vastu, edendasid seda eelnõuversiooni,
kuid valitsuse paremtsentristlik partner tõkestas Ülemkohtu otsuse eiramise.
Pärast pikki arutelusid Netanyahu koalitsioonis kompromissi leidmiseks
jäeti nn Amona klausel välja ja esitati uus eelnõu,
mis ei maininud väliposti ja nii on võimalik see lammutada.
Lepingu järgi peavad 330 Amona elanikku
kolima lähedalasuvale maale,
mida Iisrael peab araabia omanike poolt mahajäetuks.
Plaanime siin suurt seaduslikku rahvaprotesti.
Me ei tungi kallale ühelegi julgeolekuohvitserile ega sõdurile,
Kuid siin on palju rahvast,
kes Iisraelimaa pärast südant valutavad.
Loodame, et otsustajad mõistavad - rahvas ei lase juhtuda,
et 20.aastane asula lammutatakse.
Kogukonda saab legaliseerida ja seda nõuamegi.
Knesset hääletas muudetud eelnõu poolt häältega 60 49 vastu.
Eelnõu peab enne jõustumist tulevikus veel kolm hääletust läbima.
Seadus legaliseerib ca 55 asundust ja väliposti,
sh ca 4000 palestiinlaste eramaale ehitatud eluaset.
Sellega võetakse üle ca 800 hektarit maad.
Rahvusvahelise õiguse professori Ruby Seibeli sõnul usub ta,
et see teeb Iisraelile rahvusvahelisel areenil kahju,
kuid kompensatsioon palestiina maaomanikele leevendaks asja.
See teeb Iisraelile rahvusvahelisel areenil kindlasti kahju.
Leevendavaks faktoriks on,
kui valitsus otsustab palestiinlastele täit kompensatsiooni maksta.
Iisrael on avaldanud valmidust
lasta rahvusvahelised vaatlejad komiteesse või tribunalile,
kes otsustab, milline on täielik ja sobilik hüvitis.
Eelnõu heakskiitmine Knessetis tõi rahvusvahelise hukkamõistu.
USA Välisministeerium väljendas Washingtoni muret,
et see kahjustab tõsiselt võimalust
edendada Iisraeli ja palestiinlaste vahelises tülis kahe riigi lahendust.
Iraani presidendi Rouhani sõnul
ei lase ta USA tulevasel presidendil Trumpil
ära lõhkuda tuumalepet Teherani ja suurriikide vahel,
hoiatades määratlemata tagajärgede eest, kui USA lepingust taganeb.
Ameeriklased püüavad meile võimalikult suurt survet avaldada.
Kuid peame sellele vastu astuma ja leidma vastused. Ning teeme seda.
Nad võivad murda oma sõna ja nad teevadki seda.
Viimatisim juhtum on ISA pikendamine,
mis on tuumalepingu rikkumine.
Kui seadusandjad USA Kongressi heakskiidetu vastu võtavad,
on see jultunud vastuolus JCPOAga
ja reageerime sellele kõige jõulisemate vahenditega.
Trump ütles valimiskampaania ajal, et tühistab tuumaleppe Iraaniga,
kus Teheran nõustus piirama oma tuumaprogrammi
sanktsioonide leevendamise eest.
Trump nimetas lepingut maailma halvimaks tehinguks.
USA välisminister Kerry püüdis veenda Washingtoni lepingupartnereid
ja Iraani, et ei usu Trumpilt lepingu tühistamist.
Nii aitas Kerry ära hoida vahetu konflikti.
Tean, et hoidsime lepingu vastuvõtmisega ära
lepingu puudumisest johtuva vahetu konflikti.
Olen kindel, et maailm on turvalisem, ja ka Trumpi valitsus järeldab sama.
Iraani ülemjuht ajatolla Khamenei
hoiatas pärast Trumpi juunikuiseid märkusi
samuti tuumalepingu muutmise eest
ja ütles novembris, et USA sanktsiooniderežiimi pikendamist,
mille Senat eelmine nädal heaks kiitis, võib pidada lepingu rikkumiseks.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri